"Egy új gyógyszer meggyógyíthatja a rákot."
"Az aszpirin csökkentheti a szívrohamok kockázatát."
"A reggelizés segíthet a fogyásban."
Ilyen, gyakran egymásnak ellentmondó egészséggel kapcsolatos szalagcímek
árasztják el a híreket.
Honnan tudhatjuk, melyik egészségügyi probléma valós
vagy melyik gyógymód igazán ígéretes,
és melyik kevésbé meggyőző?
Az orvoslásban
gyakran nincsenek összhangban a hírek szalagcímei
azzal a tudományos kutatással, amiről szólnak.
Ez azért van, mert a szalagcím feladata, hogy felkeltse az érdeklődést –
így akkor a leghatásosabb, ha nagyot mond –.
Ezzel ellentétben
a legtöbb tudományos felmérés akkor hoz jelentős eredményt,
ha konkretizálja és leszűkíti az általa vizsgált kérdést.
E szakadék áthidalásának legjobb módja,
ha megnézzük a szalagcím mögötti eredeti tanulmányt.
Kitaláltunk egy egyszerűsített kutatási forgatókönyvet
mindhárom szalagcímre, hogy tesztelhesd tudásod.
Nézd tovább a videót az első kutatás részleteiért,
majd állítsd meg a szalagcímnél, hogy kitaláld, mi a hiba.
Feltételezzük, hogy minden információ rendelkezésre áll a hiba megtalálásához.
Kezdjük ezzel a feltételezett esettel:
egy tanulmánnyal, mely egereken tesztel egy új rákellenes gyógyszert.
A vizsgálatban két csoport egér van:
az egyiket a gyógyszerrel, a másikat placebóval kezelik.
A kísérlet végén
a gyógyszerrel kezelt egerek meggyógyulnak,
míg a placebóval kezeltek nem.
Megtalálod a hibát a következő szalagcímben?
"Egy tanulmány szerint az új gyógyszer meggyógyíthatja a rákot."
Mivel a vizsgálat alanyai egerek voltak,
nem vonhatunk le következtetéseket emberi betegségekről.
A való életben új gyógyszerek és terápiák kezdeti vizsgálatait nem embereken végzik.
Ha a kezdeti eredmények ígéretesek,
klinikai kísérletek következnek, hogy megnézzék működik-e embereken.
Most, hogy bemelegedtél,
nézzünk meg egy trükkösebb példát:
egy tanulmányt az aszpirin hatásáról a szívroham kockázatát illetően.
A vizsgálat véletlenszerűen két csoportra osztja a férfi résztvevőket.
Az egyik csoport tagjai minden nap aszpirint,
a másik csoport tagjai minden nap placebót vesznek be.
A kísérlet végén
a kontrollcsoportban jóval többen kaptak szívrohamot,
mint az aszpirint szedő csoportban.
Ezen szituáció alapján, mi a gond a következő szalagcímmel?
"Az aszpirin csökkentheti a szívroham kockázatát."
Azt mutatja a kutatás, hogy az aszpirin férfiaknál csökkenti a szívrohamot,
mivel minden résztvevő férfi volt.
De "az aszpirin csökkenti a szívroham kockázatát" következtetés túl tág;
nem feltételezhetjük, hogy a férfiakra igaz eredmények nőkre is érvényesek.
A vizsgálatok gyakran korlátozzák a részvételt helyszín, kor, nem
és egyéb tényezők alapján.
Mielőtt általánosíthatnánk az eredményeket,
más csoportokon is szükséges hasonló tanulmányokat végezni.
Ha egy szalagcím általános állítást tesz,
különböző tanulmányokat kellene alapul vennie, nem pedig egyet.
Továbbviszed az első két kérdés során szerzett készségeid a következő szintre?
Próbáld ki azzal a példával, miszerint a reggelizés hatással van a fogyásra.
A kutatók toboroznak egy csapat embert, akik mindig kihagyták a reggelit,
és azt kérik, reggelizzenek minden nap.
A résztvevők között különböző korú és hátterű férfiak és nők vannak.
Egy év alatt
a résztvevők átlagosan két kilót fogynak.
Mi a gond ezzel a szalagcímmel?
"A reggelizés segíthet a fogyásban."
A tanulmány résztvevői elkezdtek rendszeresen reggelizni és fogytak.
De nem biztos, hogy azért fogytak, mert elkezdtek rendszeresen reggelizni.
Lehet, hogy a súlyuk figyelése arra ösztönözte őket,
hogy más étkezési szokásaikon is változtassanak.
Ahhoz, hogy kizárjunk más tényezőket a súlyvesztés magyarázataként,
össze kellene hasonlítanunk a résztvevőket egy olyan csoporttal,
akik nem reggeliztek a vizsgálat előtt,
és a vizsgálat alatt is folytatták ezen szokásukat.
A szalagcímnek semmiképp nem szabadna
általánosítania a kutatás eredményeit.
És ha maga a tanulmány ilyet állít összehasonlító csoport hiányában,
akkor hitelessége megkérdőjelezhető.
Most, hogy gyakoroltad készségeidet
ezeken a feltételezett vizsgálatokon és szalagcímeken,
tesztelheted őket valódi híreken.
Még ha teljes tanulmányok nem is érhetők el ingyenesen,
gyakran megtalálhatod a vizsgálati folyamatok és eredmények
ingyenes összefoglalóját,
még akár a cikk szövegében is.
Az egyes tanulmányok eredményei
nem feltétlenül vannak összhangban a megfogó szalagcímekkel.
Az emberi egészségügyi problémák nagy következtetéseihez
sok bizonyítékot kell felhalmozni az idő során.
Addig is követhetjük a kutatásokat,
ha túltekintünk a szalagcímeken.